CELEX: 62015TN0746
Language: da
Date: 2015-12-22 00:00:00
Title: Sag T-746/15: Sag anlagt den 22. december 2015 — Biofa mod Kommissionen

15.2.2016   
            
            
               DA
            
            
               Den Europæiske Unions Tidende
            
            
               C 59/46
            
         Sag anlagt den 22. december 2015 — Biofa mod Kommissionen
   (Sag T-746/15)
   (2016/C 059/53)
   Processprog: tysk
   
      Parter
   
   
      Sagsøger: Biofa AG (Münsingen, Tyskland) (ved advokaterne C. Stallberg og S. Knoblich)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens gennemførelsesforordning (EU) 2015/2069 af 17. november 2015 om godkendelse af basisstoffet natriumhydrogencarbonat (EUT L 301 af 18.11.2015, s. 42) annulleres.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført syv anbringender.
   
               1.
            
            
               Første anbringende om tilsidesættelse af databeskyttelsen
               Sagsøgerens data vedrørende selskabets plantebeskyttelsesmiddel VitiSan® er omfattet af databeskyttelsen i artikel 59 i forordning (EF) nr. 1107/2009 (1). Anvendelsen af disse data med henblik på godkendelsen af natriumhydrogencarbonat som basisstof tilsidesætter derfor sagsøgerens ret til databeskyttelse.
            
         
               2.
            
            
               Andet anbringende om tilsidesættelse af subsidiaritetsprincippet i forbindelse med godkendelsesproceduren for basisstoffer
               Godkendelsen af natriumhydrogencarbonat som basisstof tilsidesætter det plantebeskyttelsesretlige subsidiaritetsprincip, da der med sagsøgerens plantebeskyttelsesmiddel VitiSan®, som indeholder aktivstoffet kaliumhydrogencarbonat, gives adgang til et godkendt plantebeskyttelsesmiddel med sammenligneligt aktivstof.
            
         
               3.
            
            
               Tredje anbringende om tilsidesættelse af prioritetsprincippet i ved godkendelsesprocedurer for basisstoffer
               Den godkendelse, som sagsøgeren har ansøgt om for natriumhydrogencarbonat som aktivstof, forhindrer i henhold til prioritetsprincippet godkendelsen af dette stof som basisstof.
            
         
               4.
            
            
               Fjerde anbringende om tilsidesættelse af sagsøgerens ejendomsret
               Den uberettigede anvendelse af sagsøgerens data med henblik på godkendelsen af natriumhydrogencarbonat som basisstof tilsidesætter selskabets ret til intellektuel ejendomsret i henhold til artikel 17, stk. 2, i Den Europæiske Unions charter om grundlæggende rettigheder (herefter chartret).
            
         
               5.
            
            
               Femte anbringende om tilsidesættelse af princippet om beskyttelse af fortrolige forretningsoplysninger
               Den uberettigede anvendelse af sagsøgerens data med henblik på godkendelsen af natriumhydrogencarbonat som basisstof tilsidesætter endvidere beskyttelsen af fortrolige forretningsoplysninger i henhold til chartrets artikel 7.
            
         
               6.
            
            
               Sjette anbringende om tilsidesættelse af ligebehandlingsprincippet
               Den uberettigede anvendelse af sagsøgerens data med henblik på godkendelsen af natriumhydrogencarbonat som basisstof tilsidesætter også ligebehandlingsprincippet. Mens sagsøgeren har måttet foretage investeringer i betydeligt omfang med henblik på de til godkendelsen nødvendige data, blev disse data benyttet af sagsøgte til fordel for tredjemand, som ikke skulle opfylde disse krav.
            
         
               7.
            
            
               Syvende anbringende om tilsidesættelse af princippet om beskyttelse af den berettigede forventning
               Den uberettigede anvendelse af sagsøgerens data med henblik på godkendelsen af natriumhydrogencarbonat som basisstof fører endelig til en tilsidesættelse af princippet om beskyttelse af den berettigede forventning. Sagsøgeren havde en berettiget forventning om, at selskabets data vedrørende plantebeskyttelsesmidlet VitiSan® kun blev anvendt under overholdelse af databeskyttelsen.
            
         
      (1)  Europa-Parlamentets og Rådets forordning (EF) nr. 1107/2009 af 21.10.2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (EUT L 309, s. 1).